次韵王宗正定國與蘇翰林先生黄校書魯直唱和
作者：晁補之
朝代：宋

paragraphs: 東國寬市征，西山休騎屯。
時清詩人喜，洗濯出佳言。
淵源蘇夫子，河入莆菖翻。
軌轍校書君，駕驂盜驪奔。
後來得濬沖，它人孰窺藩。
譬余學禮素，婦祭盛於盆。
不應麾門牆，尚許酌衢樽。
夢天九門開，燦然列星繁。
群公顧我喜，顔若白璧溫。
赤城何足躡，愁絕永嘉孫。